open-index/open-wikipedia-markdown huggingface dataset:
Epsilon Indi

**Epsilon Indi** (ε&nbsp;Ind, ε&nbsp;Indi) is ’n veelvoudige ster sowat 12 ligjare van die Aarde af in die sterrebeeld Indiër (Indus). Dit bestaan uit ’n klas K-tipe hoofreeksster, ε&nbsp;Indi&nbsp;A, en twee bruin dwerge, ε&nbsp;Indi&nbsp;Ba en ε&nbsp;Indi&nbsp;Bb, in ’n wye wentelbaan om A. Die bruin dwerge is in 2003 ontdek.

## Waarneming 
Die sterrebeeld Indiër het in 1603 die eerste keer in Johann Bayer se hemelatlas, *Uranometria*, verskyn. In die 1801-steratlas *Uranographia*, deur Johann Elert Bode, word Epsilon Indi aangedui as een van die pyle in die linkerhand van die Indiër.

In 1847 het Heinrich Louis d'Arrest die posisie die van ster in verskeie katalogusse tot so ver terug as 1750 bestudeer en ontdek dit het ’n meetbare eiebeweging. Hy het dus gevind die ster het oor ’n tydperk van posisie verander. In 1882–'83 is die parallaks van die ster in die Kaap die Goeie Hoop gemeet op sowat  boogsekondes. In 1923 het Harlow Shapley van die Harvard-sterrewag ’n parallaks van 0,45 boogsekondes gemeet.

## Eienskappe en metgeselle 
duimnael|links|’n Kunstenaarsvoorstelling van die Epsilon Indi-stelsel met Epsilon Indi en die bruinwerg-dubbelster.

Epsilon Indi A is ’n hoofreeksster van spektraaltipe K4,5V. Sy massa is net sowat driekwart van die Son s'n. Sy oppervlakswaartekrag is effens groter as die Son s'n en sy metaalinhoud sowat 87% van die Son s'n. Sy sterwind skep ’n boogskok tot op 63&nbsp;astronomiese eenhede (AE) van die ster af.

Epsilon Indi het die derde grootste eiebeweging van sterre wat met die blote oog gesien kan word naas Groombridge 1830 en 61 Cygni, en die negende grootste van alle sterre. Vanweë dié beweging sal dit omstreeks 2640&nbsp;n.C. in die sterrebeeld Toekan inbeweeg. Dit is waarskynlik deel van die bewegende ε&nbsp;Indi-groep van minstens 16 populasie I-sterre wat moontlik op dieselfde tyd en plek ontstaan het.

In Januarie 2003 het sterrekundiges die ontdekking van ’n bruin dwerg met ’n massa van 40 tot 60 Jupiter-massas in ’n wentelbaan om Epsilon Indi aangekondig. In Augustus 2003 het sterrekundiges ontdek die bruin dwerg is eintlik ’n dubbelster, sowat 2,1&nbsp;AE van mekaar af met ’n wentelperiode van sowat 15&nbsp;jaar. Albei bruin dwerge is van spektraalklas&nbsp;T; die een met die grootste massa, ε&nbsp;Indi&nbsp;Ba, van spektraaltipe T1&nbsp;V–T1,5&nbsp;V en die ander een, ε&nbsp;Indi&nbsp;Bb, van tipe T6&nbsp;V. dui ’n neiging aan wat op ’n eksoplaneet kan dui met ’n wentelperiode van langer as 20&nbsp;jaar. Dit het waarskynlik ’n massa van 1,6 Jupiter-massas en is rofweg 6,5&nbsp;AE van die ster af. Dit kan egter ook ’n eksotiese steroorblyfsel wees.

## Sien ook 
* Lys van naaste sterre

## Verwysings 
## Eksterne skakels 
* "Discovery of Nearest Known Brown Dwarf" (eso0303 : 13 Januarie 2003)
* 
* 

* 15px Hierdie artikel is vertaal uit die Engelse Wikipedia
Edwardian Farm

***Edwardian Farm*** is 'n historiese televisie-dokumentêr van twaalf episodes wat vir die eerste keer tussen November 2010 en Januarie 2011 op *BBC Two* uitgesaai is. Dit handel oor 'n groep geskiedkundiges wat 'n poging onderneem om 'n plaas in Suidwes-Engeland op dieselfde manier te bestuur soos dit in die Edwardiaanse tydperk gedoen is. Die reeks is deur David Upshal geskep en vervaardig, terwyl Stuart Elliott die regie behartig het.

Die reeks is in opdrag van die BBC deur die onafhanklike TV-produksiemaatskappy *Lion Television* vervaardig en by Morwellham Quay, 'n historiese kaai in Devon, geskiet. Die span "Edwardiaanse" boere het uit die geskiedkundige Ruth Goodman en die argeoloë Alex Langlands en Peter Ginn bestaan.

*Edwardian Farm* het uit twee vroeëre reekse, *Victorian Farm* en *Victorian Pharmacy*, voortgespruit - twee van BBC Two se gewildste treffers in 2009 en 2010 waarvan enkele episodes tot by 3,8 miljoen kykers getrek het. Die reeks is in September 2012 deur *Wartime Farm* opgevolg, met dieselfde span wat hierdie keer 'n volle kalenderjaar as boere in oorlogstye op Manor Farm in Hampshire deurgebring het.

'n Begeleidende boek met dieselfde naam, wat deur Goodman, Langlands en Ginn geskryf is, is in 2010 deur *BBC Books* uitgegee. Die reeks het ook op DVD verskyn.
Benjamin

duimnael|Benjamin (regs) omhels sy broer Josef.

**Benjamin** is die seun van Jakob en Ragel. Ragel het gesterf met sy geboorte en het hom Ben-Oni genoem wat beteken 'seun van pyn en smart'. Jakob het later sy naam verander na Benjamin wat beteken 'seun van voorspoed en geluk'. Genesis 35

## Sien ook 
* Lys van persone in die Bybel
Kwartierverlies

318px|duimnael|regs|Voorbeeld van 'n **kwartierherhaling**. Die De Witt-egpaar, heel onder, deel dieselfde voorouers: Johannes Klopper en Gertruida Roelofse. Terselfdertyd is hierdie stamboom 'n voorbeeld van **kwartierverlies**: daar is minder "blokke" (kwartiere) wat getrek hoef te word. Christiaan Petrus de Witt is hier getroud met sy kleinniggie, Johanna Sophia Smith, wat beteken dat 'n hele "geslag" ouers nie bestaan het nie; terselfdertyd is dit ook onnodig om weer Johannes Klopper en Gertruida Roelofse in te skryf (ook hier is daar minder kwartiere voor nodig).
**Kwartierverlies** of **kwartierherhaling** of **kwartierverdubbeling** kan 'n verskynsel in die stamboomnavorsing wees wanneer 'n kwartierstaat opgetrek word. **Kwartierverlies** is die verskynsel waar dieselfde persoon meer as een keer op 'n kwartierstaat voorkom. 

## Begrip 
Lombard skryf:

Die benaming **kwartierverlies** ontlok ook wel kritiek, omdat daar in die werklikheid geen sprake is van wérklike verlies van kwartiere (en sodoende ook voorouers) nie. Selfs al is 'n voorouer ook N.N. (*nomen nescio* ('ek ken nie die naam nie') of *nomen nominandum* ('die naam moet nog genoem word')) en loop alle spore dood, het elke kind 'n biologiese vader en 'n biologiese moeder. By 'n kwartierstaat, waar 'n reeks blokke reeds vooraf getrek is (1 blok vir die eggo/proband; 2 blokke vir die ouers; 4 blokke vir die grootouers, ens.) sal dit steeds vereis dat die name wat oorvleuel twee- of meermaal neergeskryf moet word. Om tegniese redes word **kwartierherhaling** dikwels verkies.

### Verwysing
Daine Klate

**Daine Marcelle Klate** (gebore op 25 Februarie 1985 in Port Elizabeth) is 'n Suid-Afrikaanse sokkerspeler. Hy het vir die Suid-Afrikaanse nasionale sokkerspan uitgedraf.

## Loopbaan
Lemoen

duimnael|regs|
Die **lemoen** is die vrug van die sitrusspesie *Citrus × sinensis* in die familie Rutaceae. Die vrug van *Citrus sinensis* word beskou as 'n soet lemoen, terwyl die vrug van *Citrus aurantium* beskou word as 'n bitter lemoen. Uit die lemoen is kruisings – soos pomelo (*Citrus maxima*) en die mandaryn (*Citrus reticulata*) – en vele ander saadlose onvrugbare variante word gekweek.

Dit het waarskynlik sy oorsprong in Suidoos-Asië, en lemoene is reeds so vroeg as 2500 v.C. in China verbou. Lemoene en ander sitrussoorte is na Europa versprei en teen die middel van die 16de eeu het die Spanjaarde weer lemoene na die Amerikaanse vasteland geneem.
duimnael|regs|160px|Lemoenkonfyt
Lemoenbome is sedert 1987 die mees aangeplante vrugteboom ter wêreld.  Lemoenbome groei wydverspreid in tropiese en subtropiese klimaat en is gesog vir hul soet vrugte. As die lemoenvrug nie vars geëet word nie, word dit verwerk vir sap of die geurige skil word selfs benut. Lemoene is tans verantwoordelik vir ongeveer 70% van sitrusproduksie en in 2013 is meer as 71 miljoen ton lemoene wêreldwyd geproduseer. Lemoene is besonder volop in Brasilië en die Amerikaanse state van Kalifornië en Florida.

## Lemoensap en ander produkte 
Lemoene se smaak kan wissel van soet tot suur en word gewoonlik geskil en vars geëet of uitgedruk vir die sap. Die dik, bitter skil word gewoonlik weggegooi, maar kan deur uitdroging tot veevoer verwerk word, deur die aanwending van druk en hitte. Dit word ook gebruik in sekere resepte as 'n voedselaroma of garnering. Die buitenste laag van die skil kan fyn gerasper word. Gerasperde skil is gewild in die kookkuns, want dit bevat oliekliere en het 'n sterk geur soortgelyk aan dié van lemoenvlees. Die wit deel van die skil, insluitende die pit, is 'n bron van pektien en het byna dieselfde hoeveelheid vitamien C as die vlees.

Alhoewel dit nie so sappig of so lekker smaak as die vlees nie, is lemoenskille eetbaar en het 'n hoër inhoud van vitamien C en meer vesel. Veral in omgewings waar hulpbronne skaars is, en maksimum voedingswaarde dus verkry moet word met die minimum generering van afval, byvoorbeeld op 'n duikboot, word lemoenskille gereeld verbruik. Omdat groot konsentrasies van plaagdoders gewoonlik in lemoenskil voorkom, word aanbeveel dat slegs organiesgekweekte lemoene, waar chemiese plaagdoders en onkruiddoders nie gebruik word nie, geëet word.

## Verwysings 
## Eksterne skakels 
* 
*
Druiwe

duimnael|Druiwe
duimnael|Wit tafeldruiwe

**Druiwe** is 'n vrugtige bessie aan die houtagtige druiwestok van die botaniese genus *Vitis*. Druiwe word rou geëet of gebruik vir die maak van wyn, asyn, rosyntjies, konfyt, druiwesap, jellie, druiwepitekstrak en druiwepitolie.

duimnael|regs|250px|Druiwe in 2008 geproduseer in Iran.
## Beskrywing 
Druiwe is 'n tipe vrug wat in trosse van 15 - 300 korrels gedra word, en kan bloedrooi, swart, donker blou, geel, groen, oranje en pienk wees. "Wit" druiwe is eintlik groen van kleur, en word evolusionêr afgelei van die pers druiwe. Mutasies in twee regulerende gene van wit druiwe verhoed die produksie van antosianiene, wat verantwoordelik is vir die kleur van die pers druiwe. Antosianiene en ander pigment chemikalieë van die groter familie van polifenole in pers druiwe is verantwoordelik vir die verskillende skakerings van pers in rooi wyne. Druiwekorrels het tipies 'n ellipsoïde vorm wat lyk soos 'n prolaat-sferoïde.

## Wingerdsoorte 
duimnael|Concord is 'n variëteit van die blou Noord-Amerikaanse *labrusca* druif
Die meeste druiwe kom van kultivars van *Vitis vinifera*, die Europese wingerdstok inheems aan die Middellandse See en Sentraal-Asië. Kleiner opbrengste van vrugte en wyn kom van die Amerikaanse en Asiatiese spesies soos:

* *Vitis labrusca*, die Noord-Amerikaanse tafel- en druiwesapdruif (insluitend die Concord-kultivar), waarvan soms ook wyn gemaak word, is inheems aan die Ooste van die Verenigde State en Kanada.
* *Vitis riparia*, 'n wilde wingerdstok van Noord-Amerika, word soms gebruik vir wynmaak en konfyt. Dit is inheems aan die hele Oos-VSA en noord tot in Quebec.
** Vitis rotundifolia*, die muskaatdruif, wat gebruik word vir konfyt en wyn, is inheems aan die suidoostelike deel van die VSA van Delaware aan die Golf van Meksiko.
* *Vitis amurensis* is die belangrikste Asiatiese spesie.

## Verwysings 
## Eksterne skakels 
* 
*
Lien se lankstaanskoene

**Lien se lankstaanskoene** is 'n Afrikaanse rolprent wat op 3 Mei 2013 uitgereik is. Dit is gebaseer op die gelyknamige boek deur Derick van der Walt (), waarvoor hy die Sanlam-prys vir Jeuglektuur (goud) ontvang het. Die film is deur kykNET gefinansier en deur Spookasem Films vervaardig. Dit is in beide Ster-Kinekor en Nu Metro se teaters vertoon.

## Genre 
Die rolprent is 'n drama. Dit het 'n 10-12 ouderdomsperk.

## Hoofrolspelers 
* Carmen Pretorius as Lien Jooste
* Franci Swanepoel as Christien Jooste
* Tiaan Kelderman as Braam Jooste
* Jacques Gombault as Mnr. Jooste
* Gideon Lombard as Wouter
* Eben Groenewald as Hein
* Elize Cawood as Roos
* Fiks Mahola as Tibbey
* Marie Pentz as Bets
* Hykie Berg as ds. Gerhard
* Fredia Roux as Miemie
* Magda van Biljon as Malie
* Brian Webber as Donovan
* Johan Baird as Dirkie
* Dirk Stoltz as Sproet
* Elne Pretorius as Sally
* Carla Botha as Riekie
* Piet Beyers as Christiaan
* Angelique Pretorius as juffrou Breytenbach

## Storielyn 
Lien is die kind in 'n disfunksionele huishouding. Nadat die gesin se status van welgesteld tot brandarm verander, moet Lien uitspring om brood op die tafel te sit. Die wyse waarop sy op haar uitdagings reageer, help haar om te groei, haar roeping te vind en vrede met haar verlede te maak.

## Sien ook 
* Lys van Afrikaanse rolprente
Allen Leech

**Allen Leech** (* 18 Mei 1981), in sy vroeë loopbaan bekend as Alan Leech, is 'n Ierse verhoog-, rolprent- en televisie-akteur.

Leech is 'n boorling van Killiney, graafskap Dublin en het sy debuut in 1998 met 'n klein rol in *A Streetcar Named Desire* gemaak. In *Cowboys & Angels* het hy sy eerste groot rol as *Vincent Cusack* vertolk en het in 2004 as *Mo Chara* in *Man About Dog* 'n *Irish Film & Television Awards*-nominasie ingepalm.

As *Marcus Agrippa* in *HBO* se historiese drama *Rome* het Allen Leech internasionale bekendheid verwerf, maar hy staan tans veral bekend vir sy rol as chauffeur *Tom Branson* in *ITV* se kostuumdrama *Downton Abbey*.

## Vroeë lewe en opvoeding 
Allen Leech is uit die huwelik van David Leech, 'n hoof uitvoerende beampte van 'n rekenaarstelsel-maatskappy, en Kay Leech, 'n huisvrou, gebore. Hy is die derde van vier kinders en het 'n ouer broer, Greg, 'n ouer suster, Ali, en 'n jonger broer, Simon. Sy ouers het baie aandag aan hul gesinslewe gewy.
As kind was Allen oorgewig en dikwels deur sy skoolmaats afgeknou. Hy was gevolglik eerder na binne gekeer en sku vir ander mense.

In die ouderdom van elf is sy belangstelling vir toneelkuns gewek toe hy die rol van die "lafhartige leeu" in 'n skoolproduksie van *Die Towenaar van Oz* gekry het. Vervolgens het dramakuns naas die gesinslewe sentraal gestaan in sy tienerjare. In 1998 het hy 'n klein rol in die *Gate Theatre* se opvoering van *A Streetcar Named Desire* vertolk, en alhoewel 'n argitekteloopbaan vir sy ouers 'n beter beroepskeuse sou gewees het, het Allen gekies om 'n loopbaan as professionele akteur te volg. Sy ouers het ingestem, onder die voorwaarde dat hy 'n akademiese graad moes verwerf waarop hy sou kon steun. 

Allen het 'n B.A. en 'n meestersgraad in Drama- en Toneelstudies aan die Trinity-kollege te Dublin verwerf. Hy het sy eerste groot rolle in *Cowboys & Angels* en *Man About Dog* vertolk toe hy nog met sy studies besig was. Oudisies en akteurskuns het min tyd gelaat vir sy akademiese werk.
Dimensie (musiekgroep)

**Dimensie** is  'n Afrikaanse rock-musiekgroep van Pretoria in Gauteng, Suid-Afrika. Die groep is in 2008 gestig en het hulle album "Gebruik Jou Verbeelding" vir die eerste keer vry gestel op 27 Junie 2018.

## Lede 
* Mario Lewies Hofmeyr (kitaar, stem)
* Erwee Jansen van Vuuren (dromme)
* Dean Cromhout (baskitaar, stem)

## Sien ook 
* Lys van Suid-Afrikaanse musiekgroepe

## Eksterne skakels 
* luister Na Dimensie op Spotify https://mandrillapp.com/track/click/30949117/open.spotify.com?p=eyJzIjoiMUFMVzhOY0d3UUs3T3Y3VTl5SzI4YklvYk5FIiwidiI6MSwicCI6IntcInVcIjozMDk0OTExNyxcInZcIjoxLFwidXJsXCI6XCJodHRwczpcXFwvXFxcL29wZW4uc3BvdGlmeS5jb21cXFwvYWxidW1cXFwvNm1GS00xVXQ0RmtDV2VLQnVISlBEbVwiLFwiaWRcIjpcImU0ZWFhOTI4OTc1NjRhZDNiYzIzYWFhYzc5MjMzZWRlXCIsXCJ1cmxfaWRzXCI6W1wiYWY5NzQ2OTA0NjFiYTdkODJiY2Y5OGY2OTJjMDJjNzBhZTY1Y2QwOVwiXX0ifQ
Hermes (skip)

Die Britse stoomskip **Hermes** van 3 500 ton het in  'n noordwesterstorm en swaar reën op Sondag 12 Mei 1901 op Bloubergstrand gestrand.

Hierdie vragskip is in 1899 gebou en was die eiendom van R.P. Houston en kie. Dit het 11 passasiers sowel as vee en voer van Rosario  in Argentinië na Kaapstad vervoer. In die kwaai storm sleep die ankers. Almal verlaat die skip, maar 'n reddingsboot slaan om en twee vroue verdrink.

Kapt. J.N. Grose is deur die raad van ondersoek aan nalatigheid skuldig bevind.

## Bibliografie 
* Turner, Malcolm: Shipwreck and salvage in South Africa – 1505 to the present. Kaapstad: Struik, 1988. 
* www.plimsoll.org/resources/SCCLibraries/WreckReports/18176.asp
Kater (dubbelsinnig)

**Kater** kan verwys na:

*kater, 'n mannetjieskat
*kater, die ongesteldheidsgevoel na oormatige drankgebruik
Kogelberg-natuurreservaat

duimnael|regs|300px|Die R44-pad aan die Kogelberg-kuslyn
**Kogelberg-natuurreservaat**, 3000 ha groot, is 'n belangrike natuurreservaat bevattende die Kogelbergreeks, oos van Kaapstad in Suid-Afrika. 

Die gebied bevat 'n plantkundige verskeidenheid van meer as 1&nbsp;600 verskillende spesies, wat moeilik elders in die wêreld oortref kan word.

Bergfynbos en valleibos word hier bewaar, onder andere spesies van erikas, sewejaartjies asook sekere proteas. 

Reën kom gewoonlik in die winter in die gebied voor. Die middel van die somer is die droogste tyd wanneer daar warm bergwinde kan waai. 

## Bronnelys 
* Kogelberg word kern van biosfeerreservaat. In: Conserva. Departement van Omgewingsake. Deel6, nr. 6, November/Desember 1991. ISSN 0258-3313

## Verwysings
Troosprys

duimnael|Verskeie bekers en ander trofeë

'n **Troosprys** (ook **knolvoer**) is 'n bemoedigende, simboliese prys wat oorhandig word aan deelnemers van 'n wedstryd wat nie gewen het nie. 'n **Poedelprys** is gewoonlik 'n waardelose of grappige troosprys toegeken aan die persoon wat laaste gekom het.

## Verwysing
16 Cygni

**16 Cygni** (of 16 Cyg) is ’n driedubbele ster sowat 69 ligjare van die Aarde af in die sterrebeeld Swaan. Dit bestaan uit twee Sonagtige geel dwergsterre, **16&nbsp;Cygni&nbsp;A** en **16&nbsp;Cygni&nbsp;B**, en ’n rooi dwerg, **16&nbsp;Cygni&nbsp;C**. In 1996 is ’n eksoplaneet ontdek in ’n sonderlinge wentelbaan om ster&nbsp;B.

## Afstand 
Die parallaks van die twee helderste sterre is gemeet as deel van die Hipparcos-sending: 47,44 milliboogsekondes vir A en 47,14 vir B. Aangesien die sterre verbind is, lê hulle op dieselfde afstand en die verskil in parallaks word beskou as ’n eksperimentele fout. As A se parallaks geneem word, is die sterre 21,1&nbsp;parsek van die Aarde af.

## Eienskappe 
Sterre&nbsp;A en C vorm ’n dubbelster sowat 73&nbsp;AE van mekaar af. Ster&nbsp;B is sowat 860&nbsp;AE van ster A&nbsp;af. Beide 16&nbsp;Cygni&nbsp;A en B is geel dwergsterre soos die Son en hul massas is ook byna dieselfde as die Son s’n. Die raming van hul ouderdomme wissel, maar 16&nbsp;Cygni is waarskynlik ouer as die Sonnestelsel, sowat 10&nbsp;miljard jaar.

In 1996 is ’n eksoplaneet in ’n sonderlinge baan om 16&nbsp;Cygni&nbsp;B ontdek. Dit voltooi ’n wentelbaan in 798,5 dae en het ’n halwe langas van 1,68&nbsp;AE. Nes die meeste eksoplanete wat van die Aarde af waarneembaar is, is **16&nbsp;Cygni&nbsp;Bb** se bestaan afgelei van die ster se radiale snelheid. In 2012 het die sterrekundiges E. Plavalova en N.A. Solovaya bereken die massa moet sowat 2,38 Jupiter-massas wees.

’n METI (Message to Extra-Terrestrial Intelligence) is op 24&nbsp;Mei 1999 na die 16&nbsp;Cygni-stelsel gestuur vanaf die 70 meter hoë Eupatoria Planetêre Radar. Die boodskap is "Cosmic Call&nbsp;1" genoem en sal 16&nbsp;Cygni in November 2069 bereik.

## Verwysings 
* 15px Hierdie artikel is vertaal uit die Engelse Wikipedia
Matheran

Die Britse '*SS *Matheran''''', 'n vragskip van 7&nbsp;654 ton, het tydens die Eerste Wêreldoorlog op 26 Januarie 1917 ongeveer 60&nbsp;km noord van Kaapstad en 15&nbsp;km wes van Dasseneiland gesink. Dit het 'n seemyn getref wat deur die Duitse oorlogskip, die *Wolf* gelê is. Slegs een bemanningslid het gesterf. Die skip, wat in 1906 gebou is, was die eiendom van T. en J. Brocklebank Bpk..

## Bibliografie 
* www.wrecksite.eu/wreck.aspx?172429
Yf

Die **yf** of **taksus(boom)** (*Taxus baccata*) is 'n naaldboom van die taksusfamilie (*Taxaceae*). Die yf is inheems aan Europa, die noorde van Afrika en die suidweste van Asië.

## Algemeen 
Die yf is 'n stadiggroeiende plant en kan 12–20 m hoog word. Die yf is tweehuisig (daar is manlike en vroulike plante). Die yf kan baie oud word. Daar is plante in Engeland bekend wat al van voor die begin van die jaartelling staan.

Die yf is giftig. Vee eet wel van die yf en vrek. By die saag en verwerking daarvan moet mens rekening hou dat die stof van die yf giftige bestanddele bevat.

Die giftige bestanddele van die yf word al lank gebruik in medisyne teen kanker. Die taksusboom is trouens die mees gebruikte middel teen bepaalde kankervorme (handelsmerk *taxol*). 'n Ander giftige bestanddeel van die yf is taksien. Dit kon 'n bestanddeel van 'n soort pylgif wees. Dit veroorsaak hartritme-stoornisse, hartstilstand, lewer- en nierbeskadiging.

Die rooi vrugtevleis is glad nie giftig nie. Die blare bly egter giftig, selfs as dit verlep; die giftigheid neem toe as dit gedroog is. Die blare is giftiger as die saad.

## Verwysing
Imperani

**Imperani** is 'n berg aan die westekant van die Oos-Vrystaatse dorp Ficksburg.
Die berg bestaan uit kranse van die Clarens-sandsteenformasie, wat die kenmerkende bergvorms van die Oos-Vrystaat vorm.

Tydens die jaarlikse Kersiefees op die dorp Ficksburg, word die Kersie-halfmaraton oor die bokant van Imperaniberg gehardloop.

Aan die westekant van Imperani, lê Meulspruitdam, met 'n vakansieoord teen die kant van die berg.

Imperani het verskeie landerye aan die bokant as gevolg van sy grootte, en die plat bokant van die berg.
Toegang tot die bokant is vanaf 'n grondpad aan die noordekant, en 'n sementpad aan die suidooste wat na die televisietoring op die berg lei.

Vanaf die berg is daar 'n uitsig oor die hele dorp van Ficksburg, die Caledonrivier (wat die grens tussen Suid-Afrika en Lesotho vorm), Lesotho, asook die manjifieke Malutiberge in Lesotho.

## Verwysings
Helmut Kickton

**Helmut Kickton** (gebore 1 Junie 1956 in Keulen) is 'n Duitse orrelis, dirigent en multi-instrumentalis.

## Lewe 
Kickton studeer musiek aan die Robert-Schumann-Hochschule Düsseldorf by Hans-Dieter Möller en Hartmut Schmidt. In 1986 het hy die A-eksamen (uitstekend vir improvisasie en musiekgeskiedenis afgelê ). Hy het homself geleer om blokfluit, kitaar, viool, altviool, tjello, contrabas, eufonium en trombone te speel.

In 1987 word hy kantor van die Diakoniekirche te Bad Kreuznach. Saam met die * kreuznacher-diakonie-kantorei* ontwikkel hy die model van die * integrative Kantorei*, wat stemme en instrumente verenig. 

In 2002 stig hy die* Kantoreiarchiv* vir vrye bladmusiek.

## Werke 
* *Fuge über zwei Kyriethemen für Sequenzer*
* *Diptychon über "Ave maris stella" und "Erhalt uns Herr bei deinem Wort"*
* *Rockludium*
* *Intrade für 6 Blechbläser über "Veni Creator Spiritus"*

## Galery 

Lêer:Soloquartet and strings.jpg|kreuznacher-diakonie-kantorei (Helmut Kickton contrabas)
Lêer:Diakonie-kantorei.jpg|kreuznacher-diakonie-kantorei
Lêer:Gitarre continuo.JPG|Basso continuo (kitaar)

## Bronne 
* Lebenswirklichkeiten – Gründer und Erbauer: 150. Geburtstag von Pfr. D. Hermann Hugo Reich. 100 Jahre Mutterhaus in Bad Kreuznach. 100 Jahre Kantorei Kreuznacher Diakonie; 
* Positionspapiers zu gegenwärtigem Stand und zukünftigen Aufgaben der Kirchenmusik in der Evangelischen Kirche im Rheinland

## Verwysings 
## Eksterne skakels 
* www.kantoreiarchiv.de
* www.kantoreiarchiv.de (Mirror website)
* Youtube
Vrolike Vrydag

**Vrolike Vrydag die 13de** is 'n Afrikaanse rolprent wat op 3 Maart 1969 uitgereik is.
Dit is ook bekend as "Once Upon a Friday".
Richard Daneel was die regisseur.

## Genre 
Die rolprent is ’n komedie. Dit het 'n OL-ouderdomsperk (ouerleiding).

## Hoofrolspelers 
* Bill Brewer
* Esmé Euvrard	
* Patrick Mynhardt
* Reinet Maasdorp
* James White
* Arthur Swemmer
* Jan Brujins
* Sann de Lange
* Tilana Hanekom as De Wet se sekretaresse (Tilly van der Hoven)

## Sien ook 
* Lys van Afrikaanse rolprente
Anysberg-natuurreservaat

Die **Anysberg-natuurreservaat**, 62 500 ha groot, is 'n natuurreservaat geleë in die westelike Klein Karoostreek van die Wes-Kaap in Suid-Afrika. Die sentrale berg is vernoem na die anysplantjie, *Pimpinella anisum*, wat hier aangetref word.

Die reservaat is in 1988 totstand gebring om fynbos en vetplante in die Kaapse soomband te bewaar, en om wild te hervestig wat in die verlede inheems hier voorgekom het.

Die naaste dorpe aan Anysberg is Laingsburg en Ladismith, beide ongeveer 55 km vanaf die reservaat se hoofhek.

## Galery 

Oryx gazella PICT1415.JPG|Gemsbok *(Oryx gazella)*, Anysberg Natuurreservaat
Landschaft AnysbergPICT1454.JPG|Landskapfoto, Anysberg Natuurreservaat
Gibbaeum pubescens AnysbergPICT1438.jpg|Visbekvygies *(Gibbaeum pubescens)*, Anysberg Natuurreservaat
Succulente AnysbergPICT1452.JPG|Vetplante, Anysberg Natuurreservaat
Succulente AnysbergPICT1457.JPG|Vetplante (Aizoaceae), Anysberg Natuurreservaat

## Verwysings
Newark Castle (skip)

Die **SS Newark Castle** van 6224 ton het op 12 Maart 1908 regoor Durnfordpunt aan die Natalse kus op 'n sandbank geloop.

Hierdie passasiers- en vragskip is in 1902 deur Barclay Curle en kie by Glasgow vir die Union-Castle-Redery gebou.

Vroeg in 1908 was die skip onderweg van Londen na Mauritius. Aan boord was 'n bemanning van 69 en 46 passasiers, hoofsaaklik soldate vir die garnisoen op Mauritius en 'n vrag banknote. Ses uur na die vertrek uit Durban na Maputo (Lourenco Marques, Delagoabaai) loop die skip vas op 'n afstand van 7&nbsp;km van die kus, suid van Richardsbaai en naby die mond van die Mhlatuzerivier. Die see was kalm en die passasiers vertrek almal in die reddingsbootjies in die rigting van Durban. 'n Verbygaande skip neem alle passasiers en ook kapt. Neilson en die bemanning aan boord. Een reddingsboot slaan om en drie mense verdrink.

Die verlate skip het verder gedryf en 11&nbsp;km verder op 'n sandbank tot ruste gekom.

## Bibliografie 
* Turner, Malcolm: Shipwrecks and salvage in South Africa – 1505 to the present. Kaapstad: Struik, 1988. 
* www.clydesite.co.uk/clydebuilt/viewship.asp?id=4202
* www.wrecksite.eu/wreck.aspx?31339
Workers and Socialist Party

Die **Workers and Socialist Party** (**WASP**) is 'n nuwe Suid-Afrikaanse politieke party wat op 18 Desember 2012 gestig is deur die Democratic Socialist Movement (DSM) en 'n groep mynwerkers. Die party se amptelike bekendstelling was op 21 Maart 2013, op Menseregtedag, ook die herdenkingsdag van die Sharpeville-slagting van 1960.

Die stigting van WASP was 'n reaksie op die aandeel van die DSM- en mynwerker-stakingkomitees tot die nasleep van die Marikana-slagting. In April 2013 het die party aansoek gedoen vir registrasie by die Onafhanklike Verkiesingskommissie van Suid-Afrika, en was die plan om aan die Suid-Afrikaanse algemene verkiesing van 2014 deel te neem. WASP is georganiseer as 'n "sambreel"-federasie, wat uit sosiale bewegings bestaan wat hul onafhanklike identiteit binne die breër partystrukture behou. Die DSM is nou ook 'n deel van WASP.

## Sien ook 
* Lys van politieke partye in Suid-Afrika

## Verwysings
Pruim

Die **pruim**, *Prunus domestica*, is 'n spesie van die genus *Prunus*, geklassifiseer saam met die appelkoos in die subgenus *Prunus*. Die subgenus word onderskei van ander subgenera (perskes, kersies, ens.) deur die spruite wat 'n terminale knop het asook syknoppies wat alleenstaande is (nie gebondel), die blomme kom saam in groepe van een tot vyf op kort steeltjies voor. Die vrug het 'n groef wat langs die kant afloop asook 'n gladde steenpit.

Ryp pruimvrugte het meestal 'n poeierige wit wasbedekking op die skil wat maklik afvryf en dit 'n eienaardige voorkoms gee. Dit staan in Engels as "epicuticular wax" of "wax bloom" bekend. Gedroogde pruime word **droë pruime** of **pruimedante** genoem.

## Lees ook
*Damaspruim

duimnael|regs|Ryp **pruime** met natuurlike wasbedekking aan.
duimnael|Pruimbloeisels

## Verwysings 
## Eksterne skakels 
*
Burton Francis

**Burton Francis** (gebore in Paarl, Suid-Afrika op 2 Januarie 1987) is 'n rugbyspeler wat op losskakel vir Griekwas in die Curriebeker en vir die Cheetahs in Superrugby speel.

Hy het voorheen vir die Bulls, Lions (Superrugbyspan) en Stormers Superrugby en vir die Blou Bulle, Goue Leeus, Westelike Provinsie en SWD Arende op losskakel in die Curriebeker gespeel.

## Eksterne skakels 
* SA rugbyprofiel 
* Stormers profiel
* itsrugby.co.uk profiel
Democratic Socialist Movement

Die **Democratic Socialist Movement** is 'n Suid-Afrikaanse Trotskyȉstiese politieke party. Dit is geaffilieer met die "Committee for a Workers' International" (CWI), en is 'n stigterlid van die Workers and Socialist Party (WASP).
Zabalaza Anargistiese Kommunistiese Front

Die **Zabalaza Anargistiese Kommunistiese Front** (**ZAKF**, ook bekend as **ZabFront** of net as **Zabalaza**) is ‘n Suid-Afrikaanse anargistiese politieke organisasie, meestal gebaseer in Johannesburg. Dit is gestig op 1 Mei 2003 as die **Zabalaza Anargistiese Kommunistiese Federasie** (**ZabFed**). Die woord “zabalaza” beteken “stryd” in Zoeloe en Xhosa. Dit is die mees onlangse in 'n kort reël van anargistiese organisasies in Suid-Afrika wat terug strek na die vroeë 1990's. Die ZAKF is geaffilieer met die Democratic Left Front (DLF), maar dit is nie 'n onkritiese lid nie, en dit het bande met ander anargistiese organisasies internasionaal deur die Anarkismo-netwerk. Dit werk saam met twee ander organisasies, naamlik die Tokologo Anargistiese Kollektief en die Inkululeko Wits Anargistiese Kollektief.

## Verwysings 
## Eksterne Skakels 
*Amptelike webwerf
Perske

duimnael|links|Perskebloeisels
Die **perske**, *(Prunus persica)*, is 'n bladwisselende boom, 'n plant inheems aan China en Suid-Asië, waar dit eerste verbou is. Dit dra die sappige, eetbare vrug wat ook 'n **perske** genoem word.

Die spesie se naam *persica* verwys na die wydverspreide verbouing in Persië, waarvan dit oorgeplant is na Europa.  Dit behoort tot die genus *Prunus* wat ook die kersie en pruim insluit, in die familie Rosaceae.

Die perske word saam met die amandel geklassifiseer in die subgenus *Amygdalus*, onderskei van die ander subgenera deur hulle geriffelde saadomhulsel.

## Verwysings 
## Eksterne skakels 
*
Joe Pietersen

**Joe Pietersen** (*18 Mei 1984, Vryheid) is ’n rugbyspeler wat vir die Vrystaat Cheetahs in die Curriebeker en die Cheetahs in Superrugby gespeel het.

Pietersen het sy loopbaan by die Westelike Provinsie begin waar hy die span in die Vodacom- en Curriebekers gespeel het en later ook vir die Stormers in die Superrugbykompetisie. In 2010 het hy vir ’n jaar vir Bayonne in Frankryk gespeel en aan die einde van 2011 na die Westelike Provinsie teruggekeer vir twee jaar.

Na ’n tweede termyn in Frankryk, hierdie keer by Biarritz, het hy na Suid-Afrika teruggekeer en aan die einde van 2014 by die Vrystaat aangesluit. Hy het egter na slegs ses maande Durban toe verhuis om vir die Natalse Haaie te speel.

## Verwysings 
## Eksterne skakels 
* Joe Pietersen op itsrugby.co.uk
* Stormers profiel 
* SA rugby profiel
Juan de Jongh

**Juan de Jongh** (15 Maart 1988, Paarl) is 'n voormalige Springbokrugbyspeler wat vir die Westelike Provinsie in die Curriebeker en die Stormers in Superrugby gespeel het.

De Jongh het sy eerste toetswedstryd vir Suid-Afrika op 5 Junie 2010 teen Wallis gespeel.

## Eksterne skakels 
* 
* 
* Juan de Jongh by itsrugby.co.uk
* WP rugby profiel 
* Stormers profiel
Gram per liter

’n **Gram per liter** (**g/L**) is ’n eenheid om die massakonsentrasie te meet wat wys hoeveel gram daar in ’n liter van ’n sekere stof voorkom, gewoonlik ’n vloeistof of gas. Dit is nie ’n SI-eenheid nie, want die SI-eenheid is kilogram per kubieke meter, wat ’n numeriese ekwivalent is (1&nbsp;g/L&nbsp;= 1&nbsp;kg/m³).
Kilogram per kubieke meter

**Kilogram per kubieke meter** is 'n SI-eenheid van digtheid – die massa in kilogram gedeel deur die volume in kubieke meter. Die amptelike afkorting is kg•m−3 of kg/m3.
Joule per mol

**Joule per mol** (J·mol−1) is 'n SI-eenheid vir eenhede energie per hoeveelheid materie. Energie word in joule gemeet en die hoeveelheid materie in mol.

## Termodinamika 
Hierdie eenheid word dikwels gebruik in die termodinamika, veral die chemiese termodinamika, byvoorbeeld vir die entalpieë of vrye etalpieë van 'n chemiese reaksie. Hierby word gewoonlik die konvensie gebruik dat die eenheid geld vir die reaksie **soos geskrewe**. Indien byvoorbeeld vir die reaksie:
::2A + B \to 3C
vermeld word dat die reaksie-entalpie is:
:: \Delta_rH^{o}= -2 543 [J/mol]
dan beteken dit dat hierdie hoeveelheid hitte vrygestel word indien 2 mol A met 1 mol B reageer. Mens kan sê dat dit per **twee mol A** is, nie per mol A nie en ook per drie mol C, nie per mol C nie..
## Sien ook 
* Kilojoule per mol
Seafarer

duimnael|Koerantknipsel van die stranding van die Seafarer,
Die passasier- en vragskip **SS South African Seafarer** van 8101 ton het in die vroeë oggendure van 1 Julie 1966 in Tafelbaai sonder enige lewensverlies vergaan.

Die SA Seafarer is in 1950 deur die Greenock Dockyard Co. gebou. Aanvanklik was die skip bekend onder die naam **Clan Shaw**, maar dit is later na **Steenbok** verander. In 1960 is die skip verkoop aan die Springbok Shipping Co. Ltd., in 1966 herdoop tot die SA Seafarer met Kaapstad as tuishawe en bestuur deur die Safmarine-redery.

In Junie 1966 vertrek die skip uit Glasgow na Beira in Mosambiek. Aan boord was 'n bemanning van 63, 12 passasiers en 'n vrag van 7 800 ton bestaande uit 'n besending gevaarlike chemiese middels, duisende bottels whiskey en 70 ton tydskrifte.

Toe die skip op 30 Junie Tafelbaai nader, het die noordweste wind teen 30 knope gewaai, die see was dus besonder rof en die lug was swaar bewolk.  Om probleme met die gevaarlike vrag te voorkom, besluit die hawekaptein, kapt. Matson, dat die skip buite die hawe moes wag tot dagbreek. Weens misverstande en 'n reeks kleiner foute besluit die 32-jarige kapt. Ian Branch om nogtans te kom vasmeer.

Op 1 Julie net na middernag tref die skip rotse 'n paar honderd meter van die Groenpuntvuurtoring. Die romp van die skip het gou krake begin toon en begin opbreek. Geen reddingsbote kon die gevaarlike see aandurf nie en die weerstoestande het boonop versleg. Die krake het groter geword en die vrag het begin uitspoel. Drie helikopters het al die opvarendes te ontruim.

Vir die versekeraars was die verlies groot: R2½ miljoen vir die skip en R2 miljoen vir die vrag. Kapt. Branch is in die geregtelike ondersoek aan nalatigheid skuldig bevind.

Hierdie stranding het getoon dat die werklike belangrike reddingstuig by skipbreuke nie reddingsbote is nie, maar helikopters. Ook is bewys dat moderne navigasiemiddels nie skeepsrampe heeltemal gaan uitskakel nie, omdat die menslike faktor altyd 'n rol speel.

## Bibliografie 
* Burman, Jose: Great shipwrecks off the coast of southern Africa. Kaapstad: Struik, 1967.
* Turner, Malcolm: Shipwrecks and salvage in South Africa – 1505 to the present. Kaapstad: Struik, 1988. 
* www.historicalmedia.co.za 
* www.flickr.com  
* www.wrecksite.eu
Andries Bekker

**Andries Bekker** (5 Desember 1983, Goodwood) is 'n Springbokrugbyspeler wat tot 2012 vir die Westelike Provinsie in die Curriebeker en die Stormers in Superrugby gespeel het.

Bekker speel sy eerste toetswedstryd vir Suid-Afrika in 2008 teen Wallis tydens 'n 43–17 oorwinning in Bloemfontein. 

Sy lengte van 6'11" maak hom een van die langste internasionale rugbyspelers, maar hy haal eers die Springbokspan op 'n gereelde basis na die voormalige slotpaar Bakkies Botha en Victor Matfield uittree. Hy is die seun van oud-Springbok Hennie Bekker, wie ook op slot gespeel het.

As rekordhouer van die langste Springbok in die geskiedenis, was Andries Bekker 'n indrukwekkende gestalte in die DHL Stormers lynstaan. Tenspyte van sy reuse liggaamsbou is hy bedeeld met spoed en goeie beweeglikheid; aspekte wat van hom 'n integrale deel in sy span maak. Sy ondervinding en spelvlak verhoog die sukses van enige span vir wie hy uitdraf, plaaslik of internasionaal. Bekker was 'n Vodacom Super 14 "Rugbyspeler van die Jaar" benoeming in 2008.

Vanaf die 2013-seisoen draf hy vir die Kobelco Steelers van Japan uit.

Hy het sy aftreding in Januarie 2018 aangekondig.

## Verwysings 
## Eksterne skakels 
* 
* 
* Andries Bekker op itsrugby.co.uk
*Stormers-profiel
*WP rugby-profiel
Philip Snyman

**Philip Snyman** (*26 Maart 1987, Bloemfontein) is ’n Suid-Afrikaanse rugbyspeler wat vir die Cheetahs as ’n vleuel en senter speel in die Superrugbyreeks en vir die Cheetahs in die Curriebekerreeks.  Snyman het Suid-Afrika in 2012 en 2013 in Sewesrugby verteenwoordig.

## Eksterne skakels 
*
Wilhelm Steenkamp

**Wilhelm Steenkamp** (* 7 Februarie 1985, Calvinia) is ’n Suid-Afrikaanse rugbyspeler wat as slot vir die Blou Bulle in die Curriebeker en vir die  in die Superrugbykompetisie gespeel het, voordat hy oorsee vertrek het. Steenkamp het ook in 2006 vir Suid-Afrika se o/21-span uitgedraf en in 2009 vir die Opkomende 'Bokke.

## Eksterne skakels
Trompetter

[duimnael|260px|Die trompetter van 'n olifant in die [Krugerwildtuin.]]
duimnael|260px|'n Trompetspeler.

**Trompetter** kan na een van die volgende verwys:

* Trompetter, vis wat voorkom in die Indiese-Pasifiese area, die Rooisee en aan die ooskus van Afrika.
* Kanferfoelie, 'n soort klimop (*Convolvulus*) met trompetvormige blomme.
* Duifsoort met 'n besondere groot neus en goed ontwikkelde voetvere wat hom groot laat vertoon.
* 'n Persoon wat die trompet bespeel (trompetblaser).
* Die geluid wat 'n olifant maak.

## Sien ook 
* Trompetterswaan (Cygnus buccinator), grootste voël endemies aan Noord-Amerika en een van die grootste watervoëls in die wêreld.
São Thomé (skip)

Die **São Thomé** was 'n volgelaaide Portugese handelsvaartuig wat in Maart 1589 van Indië na Portugal onderweg was. Net oos van die kus van KwaZulu-Natal het dit êrens gesink. Weens die agterlosigheid van die offisiere en die navigator het die meeste van die mense aan boord gesterf.

'n Verslag van die ramp is geskryf gegrond op die verhale van die enkele oorlewendes. Weens swak waterdigting het die skip vinniger begin lek as wat die water uitgepomp kon word. Dus het die skip stadig gesink. Die offisiere het met die enigste sloep vertrek en die skip en sy 375 bemanningslede, vroue en slawe aan hul lot oorgelaat. Twee dae later het die sloep met amper 100 mense die kus by óf St. Luciabaai óf die Sibayameer bereik. 

Op 23 Maart 1589 het die geselskap op 'n staptog noordwaarts vertrek deur Tongaland, verby Kosibaai, en het Delagoabaai op 4 April bereik. Dit was 'n lydensweg. Verskeie het van honger, dors en koors en in botsings met die inheemse bevolking gesterf. 'n Paar mense het Sofala in Mosambiek bereik.

Onduidelikheid oor die presiese roete van die stappers en die posisie van die wrak is waarskynlik te wyte aan die onbekwame navigator. Sy gebrek aan vaardigheid het glo reeds in 1585 gelei tot die verlies van die Santiago. Hy het self in die staptog omgekom.

## Bibliografie 
* Willcox, A.R.: Shipwreck and survival on the south-east coast of Africa. Winterton: Drakensberg Publications, 1984.
Sakresies

duimnael|300px|Sakresies word gehardloop.

**Sakresies** is 'n speletjie wat tydens boeresport gespeel word. Deelnemers klim in streepsakke. As die fluitjie blaas word daar so vinnig moontlik in die sak na die wenstreep gehardloop. Die persoon wat eerste by die wenstreep opdaag wen. 

Die spel bevorder koördinasie. Omdat die sak normale beenbeweging beperk, hop of spring deelnemers meestal na die wenstreep.

duimnael|links|Sakresies

## Sien ook 
* Lys van kinderspeletjies
Suez

**Suez** (Arabies: السويس) is 'n hawestad in Egipte geleë aan die noordelikste punt van die Golf van Suez. Die suidelike ingang van die Suezkanaal is hier geleë. Die stad het 'n bevolking van sowat 500&nbsp;000 inwoners. Dit beskik oor 'n olie-raffinadery, twee hawens en 'n groot hawehoof. Hoofweë en spoorweë verbind die stad met Kaïro, Port Said en Ismailia.
Vlag van Suriname

Die **nasionale vlag van Suriname** is op 25 November 1975 amptelik in gebruik geneem. Die vlag vertoon vyf horisontale bane in groen, wit, rooi, wit en groen met ’n geel vyfpuntige ster in die middel van die rooi baan.

## Simboliek 
Die kleure van die Surinaamse vlag dra die volgende simboliese waardes: die ster stel die eenheid van alle etniese groepe voor, die rooi baan stel vooruitgang en liefde voor, die groen stel hoop en vrugbaarheid voor en die wit stel vrede en geregtigheid voor.

## Ontwerp 
Die verhouding van die horisontale bane is 2:1:4:1:1.

350px|senter|Konstruksietekening

## Ander vlae 

Lêer:Flag of Dutch Guyana.svg|  Vlag van Nederlands-Guyana, 1959–1975
Lêer:Flag of the Governor of Suriname (1966–1975).svg|  Vlag van die goewerneur van Nederlands-Guyana, 1959 tot 1975
Lêer:Standard of Prime Minister of Suriname.svg| Standaard van die Eerste Minister van Suriname
Lêer:Flag of the President of Suriname.svg| Vaandel van die President van Suriname

## Sien ook 
## Verwysings 
## Eksterne skakels 
*  Suriname by *Flags of the World*.
*
Tairoa

Die **S.S. Tairoa** was 'n Britse vragksip wat tydens die Tweede Wêreldoorlog voor die kus van Namibië deur die Duitse oorlogskip Admiral Graf Spee gekelder is met 'n torpedo.

Die Tairoa van 7 983 ton is in 1920 gebou en was die eiendom van die Shaw, Savill and Albion Line van Londen. Dit was onderweg van Brisbane in Australië na Londen met 'n vrag van 12 000 ton bevrore vleis, kaas, botter, wol, lood en algemene vrag toe dit op 3 Desember 1939 op 'n afstand van 1 050&nbsp;km suidoos van St. Helena deur die *Graf Spee* voorgekeer is. Om te voorkom dat die *Graf Spee* se posisie bekend word, is die Tairoa beveel om geen noodsein uit te stuur nie. Toe die marconis dit wel doen, skiet die *Graf Spee*. Nogtans doen die marconis dit weer en bombardeer die *Graf Spee* die Tairoa weer. Die Tairoa is so beskadig dat dit nie verder kon vaar nie. Al die 81 bemanningslede, insluitende kapt. William B.S. Starr, is krygsgevange aan boord die *Graf Spee* geneem. Daar was slegs 5 beseerdes en geen gesneuweldes nie. Daarna is die Tairoa gekelder. Op 6 Desember is die meeste krygsgevangenes na die *Altmark* oorgeplaas en saam met die gevangenes van die *Doric Star* na Europa gebring.

## Bibliografie 
* www.maritimequest.com
* myweb.tiscali.co.uk
* www.wrecksite.eu
Driebeenresies

duimnael|300px|'n Span wat aan driebeenresies deelneem.

**Driebeenresies ** is 'n speletjie wat tydens boeresport gespeel word. 'n Span bestaan uit twee deelnemers, waarvan die een se linkerbeen aan die ander se regterbeen vasgemaak is. As die fluitjie blaas word daar so vinnig moontlik met drie bene na die wenstreep gehardloop. Die span wat eerste by die wenstreep opdaag wen.

Die spel bevorder spanwerk en koördinasie.

duimnael|links|Driebeenresies word gehardloop.

## Sien ook 
* Lys van kinderspeletjies
*
Eiergooi

duimnael|300px|Eiergooi

**Eiergooi** is 'n speletjie wat tydens boeresport gespeel word. 'n Span bestaan uit twee lede wat teenoor mekaar posisie inneem en 'n eier vir mekaar deur die lug gooi. Na elke gooi word een tree terug getree sodat die afstand tussen hulle vergroot. As 'n span se eier val en breek is die span uit. Die span wat se eier die langste hou, is die wenner.

Rou hoendereiers moet verkieslik gebruik word. Om die ander spanne te uitoorlê kan 'n gekookte eier ingesmokkel word, wat nie sommer sal breek as dit val nie. Die span met die gekookte eier behoort dan te wen, maar die opponente sal weldra onraad vermoed as 'n eier meters deur die lug trek en nie breek as dit val nie.

Die spel bevorder spanwerk en koördinasie.

## Sien ook 
* Lys van kinderspeletjies
USS Alabama

Die '*USS *Alabama''''' was 'n slagskip van die Amerikaanse Vloot tydens die Tweede Wêreldoorlog. 

## Tegniese besonderhede 
Die skip het 38&nbsp;000 ton water verplaas en was toegerus met nege 16-duim kanonne. Hy het ook oor twintig 5-duim meerdoelige kanonne beskik. Die skip was aangedryf deur turbines wat 130&nbsp;000 dryfasperdekrag gelewer het en 'n kruisspoed van 28 knope verseker het.

## Klas 
Die *Alabama* was in die *South Dakota* klas, die tweede generasie slagskepe van die Amerikaanse herbewapeningsprogram voor die Tweede Wêreldoorlog. Dié klas was ietwat korter as hul voorgangers maar beter gepantser. 'n Unieke kenmerk van die skip was die groot aantal lugafweerkanonne op die bowerk.

## Bron 
* The Encyclopedia of Sea Warfare. Spring Books. 1975.
2000 UEFA-bekerfinaal-onluste

Die **Onluste van die 2000 UEFA-bekerfinaal**, ook bekend as die **Slagting van Kopenhagen**, was 'n oproer wat plaasgevind het tussen ondersteuners van die Engelse sokkerklub, Arsenal en die Turkse klub, Galatasaray. Dit het plaasgevind in Kopenhagen, Denemarke tydens die 2000 UEFA Bekerfinaal op 17 Mei 2000. 

Die oproer is na bewering veroorsaak deur wraakaanvalle van Arsenal-ondersteuners om die dood te wreek van twee Leeds United-ondersteuners wat 'n maand tevore deur Galatasaray-ondersteuners doodgesteek is.

## Verwysings
Aartappelresies

duimnael|270px|Aartappelresies word gehardloop.

**Aartappelresies** is 'n speletjie wat tydens boeresport gespeel word. Al die deelnemers tree by die wegspringplek aan met 'n lepel in die hand. 'n Ry aartappels word sowat 50 tree verder geplaas. As die fluitjie blaas spring almal gelyktydig weg en probeer om so gou moontlik by 'n aartappel uit te kom. Die aartappel moet dan met die lepel opgeskep word sonder om direk daaraan te raak. Die speler moet dan met die aartappel in die lepel terughardloop. As dit afval moet dit weer, sonder om daaraan te raak, opgeskep word. Die wenner is die persoon wat eerste met 'n aartappel by die beginpunt opdaag.

Vir groot kinders kan die aartappels met rou eiers vervang word. Val die eier en breek dit, word die kind gediskwalifiseer.

## Sien ook 
* Lys van kinderspeletjies
Eerste Konsilie van Nicea

links|duimnael|240px|Die Konsilie van Nicea. Fresko uit die Sümela-klooster in Turkye. (Bron: www.Livius.org)

Die **Eerste Konsilie van Nicea** was ’n vergadering van die Christelike kerk in die Romeinse Ryk wat in 325 n.C. gehou is in Nicea in Bithinië (nou İznik in Turkye). Dit is byeengeroep deur die Romeinse keiser Konstantyn I. Die **eerste ekumeniese konsilie** was ’n poging om konsensus in die kerk te bereik deur middel van ’n vergadering wat die hele Christendom verteenwoordig.

Die grootste prestasie van die konsilie was ’n besluit oor die Christologiese kwessie rakende die natuur van die Seun en sy verhouding met die Vader, die opstelling van die eerste deel van die Geloofsbelydenis van Nicea, die datumberekening van die Paasfees en die afkondiging van die vroeë kanonieke reg.

## Verwysings 
* 15px Hierdie artikel is vertaal uit die Nederlandse Wikipedia

## Bronne 
* 
** 
** 
* 
** 
** 
*
Eerste Konsilie van Konstantinopel

Die **Eerste Konsilie van Konstantinopel** word as die **tweede ekumeniese konsilie** erken deur alle moderne Christelike kerke. Dit was die eerste ekumeniese konsilie van die Christelike kerk in die Romeinse Ryk wat in Konstantinopel gehou is en is in 381 byeengeroep deur Theodosius I. Die konsilie het die geloofsbelydenis van die Eerste Konsilie van Nicea bevestig en het ook oor onderwerpe gehandel soos arianisme (die geloof dat Jesus en die Heilige Gees deur God geskape is en dus ondergeskik aan Hom is).

Pous Damasus I is óf nie genooi nie óf het geweier om dit by te woon, en daarom is dit soms die "onekumeniese konsilie" genoem. Tog is dit in 451 by die Konsilie van Chalcedon as ekumeniese konsilie bevestig.

## Doel 
Theodosius se doel met die konsilie was om die eenheid onder die Christene te versterk. Aangesien die arianisme reeds in 325 deur die Eerste Konsilie van Nicea as kettery veroordeel is, was dit dus nie weer op die agenda nie. Theodosius het eenvoudig sy keiserlike mag gebruik om die invloedryke groep aanhangers daarvan soveel as moontlik uit te skakel.

Die Eerste Konsilie van Konstantinopel het die setel van die biskop van Konstantinopel (sedert 330 die hoofstad van die Oos-Romeinse Ryk), as die Nuwe Rome tot patriargaat verklaar, maar dit was ’n organisatoriese en politieke kwessie. Op teologiese gebied is ’n besluit geneem wat die fundamentele leerstelling van Christelike kerke herbevestig het: dié van die Drie-eenheid. Die resultaat van die konsilie was die Geloofsbelydenis van Nicea-Konstantinopel, wat vandag nog vir alle Christelike kerke geld.

## Eksterne skakels 
* 15px Hierdie artikel is vertaal uit die Nederlandse Wikipedia